[{"text_idx": "#000001", "text": "Mae\u2019r modiwl cysyniadau a sgiliau ymchwil yn ymdrin ag agweddau allweddol ar ysgrifennu traethawd hir llwyddiannus, gan gynnwys dewis maes ymchwil (llunio pwnc a chwestiwn ymchwil), gweithio gyda ffynonellau (cynradd ac eilaidd) a rheoli data (meintiol neu ansoddol). Bydd yn cyflwyno ystod o fethodolegau ymchwil a dulliau athronyddol, yn ddisgyblaethol ac yn rhyngddisgyblaethol, ac yn tywys myfyrwyr trwy\u2019r broses o lunio adolygiad llenyddiaeth a chyflwyno cais moeseg."}, {"text_idx": "#000002", "text": "Ar o\u0302l cwblhau\u2019r modiwl hwn yn llwyddiannus dylech allu:"}, {"text_idx": "#000003", "text": "Dangos dealltwriaeth ymarferol o sut i greu a rheoli prosiect ymchwil annibynnol ar lefel o\u0302l-raddedig.\nDangos dealltwriaeth feirniadol o\u2019r heriau allweddol (methodolegol, ymarferol a moesegol) wrth gynnal ymchwil annibynnol, ac adlewyrchu\u2019r ddealltwriaeth hon wrth ddatblygu eu cynnig ymchwil eu hunain.\nDyfeisio a chynllunio eu prosiect ymchwil annibynnol eu hunain\nCyfleu elfennau allweddol eu cynnig ymchwil ar lafar (heb eu hasesu) ac ar ffurf ysgrifenedig (wedi\u2019i hasesu)"}, {"text_idx": "#000004", "text": "Addysgir y modiwl trwy weithdy rhagarweiniol ar ddechrau\u2019r tymor, ac yna ymgysylltiad myfyrwyr a\u0302 phecynnau dysgu ar-lein trwy gydol y flwyddyn academaidd. Bydd hyn yn cael ei ategu gan weithgaredd grw\u0302p ar-lein ac ymgysylltiad tiwtorial un i un. Bydd pecynnau yn cyflwyno myfyrwyr i ddarlleniadau mewn meysydd allweddol; datblygu sgiliau ymchwil; ac arwain myfyrwyr wrth ddatblygu prosiectau ymchwil unigol."}]